Positively 4th Street

«Positively 4th Street» er ein song skriven og framført av Bob Dylan, først innspelt av Dylan i New York City den 29. juli 1965. Han vart gjeven ut som singel av Columbia Records den 7. september same år og nådde førsteplassen i Canada, 7. plass i USA og 8. plass i Storbritannia. Musikkmagasinet Rolling Stone rangerte songen på 203. plass på lista deira over dei 500 største songane gjennom tidene.

Songen vart gjeven ut mellom albuma Highway 61 Revisited og Blonde On Blonde, som ein oppfølgjar til hitsingelen «Like a Rolling Stone», men var ikkje med på nokre av desse albuma. Tittelen på songen finst ikkje i teksten og det har vore mykje debatt gjennom åra kven songen omhandlar. Dylan sjølv budde på 4th Street på Manhattan.

 Innspeling og utgjeving 
Det endelege opptaket av «Positively 4th Street» vart spelt inn 29. juli 1965 i innspelingsperioden då dei fleste av songane til Highway 61 Revisited vart spelte inn. Songen var den siste dei spelte inn denne dagen etter å ha gjort ferdig songane «It Takes a Lot to Laugh, It Takes a Train to Cry» og «Tombstone Blues». Musikarane på «Positively 4th Street» var Robert Gregg (trommer), Russ Savakus (bass), Frank Owens (piano), Al Kooper (orgel) og Mike Bloomfield (gitar). Songen vart nedskriven i studiologgane som «Black Dalli Rue».

Sjølv om songen vart spelt inn under innspelinga av Highway 61 Revisited vart han halde av for singelutgjeving. Singelen nådde Topp 10 på salslistene på begge sider av Atlanteren.

 Andre utgåver 
Andre artistar som har spelt inn songen er mellom andre Johnny Rivers, The Byrds, Jerry Garcia Band, Lucinda Williams, Charly García, Stereophonics, Violent Femmes, Simply Red og Bryan Ferry.

Norsk versjon
Ein norsk versjon kalla «Akersgata rett og slett» vart skriven av Håvard Rem og spelt inn av Åge Aleksandersen i 1997 for Fredløs - Dylan på norsk.

Kjelder 

Denne artikkelen bygger på «Positively 4th Street» frå ,  den 5. mars 2010. 
 oppgav desse kjeldene:

Bakgrunnsstoff


Kategori:Songar frå 1965
Kategori:Singlar frå 1965
Kategori:Songar skrivne av Bob Dylan
Kategori:Bob Dylan-songar
Kategori:Songar om svik
Kategori:The Byrds-songar
Kategori:Nummer-ein-singlar i Canada
Kategori:Columbia Records-singlar
 206
Kategori:Johnny Rivers-songar
Kategori:Lucinda Williams-songar
Kategori:Stereophonics-songar
Kategori:Jerry Garcia-songar
Kategori:Simply Red-songar
Kategori:Bryan Ferry-songar
Kategori:Åge Aleksandersen-songar